Diari Oficial de la Generalitat Valenciana


Sumari del DOGV 5226, del 24-03-2006 (2006/3254)

RESOLUCIÓ de 16 de març de 2006, de la consellera de Cooperació i Participació, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les Fogueres alacantines de Sant Joan.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5226

Data del DOGV
:   24-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3254


Data del document
:   16-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Alacant
    * cultura popular
    * ajuda pública
    * suport econòmic

RESOLUCIÓ de 16 de març de 2006, de la consellera de Cooperació i Participació, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les Fogueres alacantines de Sant Joan. [2006/3254]  
Els pressupostos de la Generalitat per al 2006, en la seua línia S06724612, Programa 112.90, Participació Ciutadana, contemplen la concessió genèrica de suport institucional, per un import màxim i global de 45.140 €, a activitats de tipus lúdic, o artístic d'arrelada tradició en els costums del poble valencià.  
La celebració de les tradicionals Fogueres alacantines, amb motiu de la festivitat de Sant Joan Baptista, és una de les activitats que amb major singularitat reflectixen i projecten el peculiar tarannà i cultura del poble de la nostra Comunitat, així com el seu sentir lúdic artístic.  
La Comissió Gerent de les Fogueres és l'organisme a què, entre altres, competix l'atorgament dels distints premis i guardons previstos per a les diferents categories de fogueres que anualment es construïxen i planten en els carrers i barris de la ciutat d'Alacant amb motiu de les Festes de Sant Joan.  
La Presidència de la Generalitat desitja contribuir al major lluïment i consolidació de les tradicionals fogueres amb l'atorgament d'un premi a l'artista autor de la foguera guanyadora del primer premi de totes les categories en la seua edició de 2006, com tradicionalment ha vingut fent en anys anteriors, i un altre a la corresponent comissió.  
La designació de la foguera guanyadora del premi de referència competix a la Comissió Gestora de les Fogueres.  
En conseqüència, fent ús de les atribucions delegades pel president de la Generalitat, en la seua resolució de 2 de novembre del 2004, i de les facultats que em conferix l'article 3 del Decret 9/2004, de 3 de setembre, del president de la Generalitat, pel que s'encomanen o deleguen funcions en el vicepresident del Consell de la Generalitat, en el conseller de Relacions Institucionals i Comunicació i en la consellera de Cooperació i Participació, i l'article 17 del Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i d'acord amb el que establix la normativa pertinent de la Llei d'Hisenda Pública de la Generalitat Valenciana, Text Refós aprovat per Decret Legislatiu de 26 de juny de 1991, del Consell de la Generalitat Valenciana, resolc establir les bases per a la concessió per part de la Generalitat Valenciana del Premi President de la Generalitat Valenciana a la comissió i a l'artista autor de la Foguera guanyadora del primer premi de totes les categories en les Festes de Sant Joan d'Alacant, en la seua edició de 2006.  
Primera  
La Generalitat Valenciana atorgarà el Premi President de la Generalitat Valenciana a la comissió i a l'artista autor de la Foguera guanyadora del primer premi de totes les categories en les Festes de Sant Joan d'Alacant, edició de 2006.  
L'artista autor rebrà, com a premi, la quantitat líquida de nou mil quinze euros (9.015 €) una vegada deduïts, si és el cas, els pertinents impostos o retencions d'aplicació. En el cas que foren diverses persones físiques els autors, l'import es dividirà per parts iguals per a cada un d'ells.  
La corresponent comissió de la Foguera guanyadora rebrà dos mil set-cents quatre euros (2.704 €) com a premi.  
Segona  
La designació de la Foguera guanyadora del primer premi de totes les categories de les Festes de Sant Joan en la seua edició de 2006 competix, en l'ús de les seues atribucions, a la Comissió Gestora de les Fogueres.  
Tercera  
La Comissió Gestora de les Fogueres notificarà, amb la major brevetat possible, a la Sotssecretaria de Presidència de la Generalitat quin ha sigut la foguera guanyadora del primer premi de totes les categories en l'edició de les Festes de Sant Joan d'Alacant 2006 i l'autor o autors.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com propi per a tal designació.  
Quarta  
Una vegada identificats els guanyadors dels premis a què es referix la base primera, la consellera de Cooperació i Participació emetrà la resolució nominativa de concessió a favor seu.  
Quinta  
La Sotssecretaria de Presidència de la Generalitat requerirà, tant a l'artista autor com a la comissió de la Foguera guanyadora de l'esmentat premi perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi a favor seu, molt especialment aquells que els acrediten, respectivament, de trobar-se al corrent de les obligacions fiscals i davant de la Seguretat Social, així com si s'han obtingut altres ajudes o subvencions d'administracions o ens públics diferents de Presidència de la Generalitat per a la mateixa finalitat objecte de col·laboració econòmica per part d'esta última, a l'efecte d'allò que s'ha previst per l'article 47, punt 4, apartat b) del Text Refós de la Llei d'Hisenda Pública de la Generalitat Valenciana (TRLHPGV), en la redacció donada per l'article 20 de la Llei 14/1997, de 29 de desembre, de la Generalitat Valenciana, de Mesures de gestió administrativa i financera i d'organització de la Generalitat Valenciana, lloc en relació amb l'article 47, punt 8, del TRLHPGV.  
Sexta  
Previs els tràmits administratius i pressupostaris de compliment obligatori, la Presidència farà efectiu l'import del Premi President de la Generalitat Valenciana a favor dels seus respectius titulars en les quanties disposades en la base primera.  
València, 16 de març de 2006.. La consellera de Cooperació i Participació (Per delegació del president de la Generalitat de 2 de novembre del 2004): Gema Amor Pérez.